Joseph Zhu Baoyu

Joseph Zhu Baoyu (kinesisk: 朱寶玉, pinyin: Zhū Bǎoyù; født 2. juli 1921 i Pushan i Henan i Kina, død 7. mai 2020 i Nanyang) var en katolsk biskop av bispedømmet Nanyang i provinsen Henan i Folkerepublikken Kina.

Liv og virke

Bakgrunn
Zhu Baoyu ble født i Pushan i Henan. Etter sin fars død ble han sendt til et hjem for foreldreløse barn da han var seks år gammel. Da han var åtte år ble han døpt. Han studerte teologi og filosofi ved presteseminaret i Kaifeng.

Prest
Han ble presteviet i 1957. Han ble arrestert i november 1981 fordi han hadde ledet en pilegrimsgruppe fra Nanyang til valfartsstedet Sheshan ved Shanghai; anklagen som utsprang av dette lød på «anti-revolusjonær kriminalitet». Han ble i 1982 dømt til ti års fengselsstraff, og løslatt ved benådning i 1988. Etter dette ble han i 1993 henvist til å bo i sin hjemlandsby Jinbang og ilagt reiserestriksjoner i Nanyang-området.

Katolsk «undergrunns»biskop
Han var med i den katolske undergrunnskirke, og ble valgt der til koadjutorbiskop av Nanyang og bispeviet med pavelig mandat den 19. mars 1995, av biskop Joseph Jin Dechen;  medkonsekrerende biskoper var Thomas Zhang Huai-xin og Nicholas Shi Jingxian.

I 2002 etterfulgte han biskop Joseph Jin Dechen som ordinær biskop av Nanyang, og trakk seg tilbake av aldersgrunner i 2010.

Katolsk «offisiell» biskop
Ett år etter, den 30. juli 2011, ble han innsatt som statsautorisert biskop av Nanyang. Han var da nitti år gammel. Biskop Zhu Baoyu forhlarte at han hadde godtatt å bli slik gjeninnsatt i håp om at dette ville influere positivt på de kinesiske myndigheter slik at de ville returnere kirkelig eiendom som var blitt ekspropiert under kulturrevolusjonen.

Koronavirussmittet
Zhu Baoyu ble den 3. februar 2020 alvorlig syk, og diagnostisert som offer av covid-19. Han ble meldt å være infenksjonsfri den 14. februar. I den høye alder av 98 regnes han som en av de eldste pasienter som har kommet seg etter å ha  blitt syk av koronaviruset, og kinesiske medier omtalte dette som en betydelig gladmelding.

Død
Noen måneder etter at han ble utskrevet fra sykehuset, døde han i Nanyang den 7. mai 2020.

Episkopalgenealogi 
Hans episkopalgenealogi er:
 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil (1718-1802) *1777
 Kardinal Giulio Maria della Somaglia (1744-1830) *1788
 Kardinal Carlo Odescalchi (1785-1841) *1823
 Kardinal Costantino Patrizi Naro (1798-1876) *1828
 Kardinal Serafino Vannutelli (1834-1915) *1869
 Kardinal Domenico Serafini, O.S.B. (1852-1918) *1900
 Kardinal Pietro Fumasoni Biondi (1872-1960) *1916
 Erkebiskop Mario Zanin (1890-1958) *1934
 Kardinal Paul Yü Pin (Yu Bin) (1901-1978) *1936
 Biskop Giuseppe Ferruccio Maurizio Rosà, O.F.M. (1888-1961) *1946
 Biskop Peter Joseph Fan Xueyan (1907-1992) *1951
 Biskop Julius Jia Zhiguo (Kia Zhi Cuo, Jia Shoushen) (1934-) *1980
 Biskop Joseph Jin Dechen (1919-2002) *1981
 Biskop Joseph Zhu Baoyu

Referanser

Personer fra Nanyang
Kinesiske katolske biskoper
Linjen Rebiba
Dødsfall relatert til covid-19 i Kina